Oslo, 15. oktober 2015

# Stortinget finanskomité

**Høringsuttalelse til forslag til statsbudsjett 2016 – kap. 2421, post 76:**

# Ytterligere styrking av miljøteknologiordningen

*Forum for Miljøteknologi (FFM) består av en rekke av de største bedriftene innen prosessindustri, maritim næring og byggenæringen, som har egne prosjekter innen miljøteknologi og fornybar energi. FFMs ambisjon er at norske bedrifter skal være verdensledende i utvikling av miljøteknologi.*

**Satsing på miljøteknologi er god klima- og miljøpolitikk *og* god næringspolitikk**

Både klimautfordringen og andre miljøutfordringer gjør det nødvendig med teknologiske kvantesprang. Samtidig utgjør utvikling av miljøteknologi en viktig mulighet for norske bedrifter til å opprettholde sin konkurranseposisjon og nå nye markeder.

**Miljøteknologiordningen bør styrkes ytterligere**

For å ligge i front i utvikling av miljøteknologi, er bedriftene avhengig av risikoavlastning gjennom offentlige virkemidler som dekker alle faser fra forskning og utvikling til kommersialisering. Flaskehalsen er i dag i første rekke pilot- og demonstrasjonsfasen. Her har Miljøteknologiordningen en nøkkelfunksjon. Behovet overstiger tilgjengelige midler mange ganger. Innovasjon Norge har hittil i år mottatt søknader for 955 millioner kroner knyttet til ordningen. I forslaget til statsbudsjett for 2016 er bevilgningene til Miljøteknologiordningen økt med 134,5 millioner kroner. Dette er veldig positivt og nødvendig for omstilling i industrien og bruk og utvikling av ny miljøteknologi.

**FFM mener bevilgningene til Miljøteknologiordningen må økes til 1 milliard kroner i løpet av de nærmeste årene.**

Det er redegjort nærmere for FFMs synspunkter i vedlegg.

# Med vennlig hilsen Forum for Miljøteknologi

# Marianne Lie

# (sign)